**Τουρισμός**

ορισμός (< γαλλική tourisme < αγγλική tourism < tour < λατινική tornare < αρχαία ελληνική τόρνος ( αντιδάνειο)): Ο τουρισμός είναι η δραστηριότητα των ανθρώπων που ταξιδεύουν και διαμένουν σε μέρη εκτός της συνήθους κατοικίας τους για λόγους αναψυχής, εξερεύνησης, επιχειρηματικών δραστηριοτήτων, πολιτισμικών ενδιαφερόντων ή άλλων σκοπών, συνήθως για μια χρονική περίοδο λιγότερη του ενός έτους. Αυτή η δραστηριότητα περιλαμβάνει μια σειρά υπηρεσιών και δραστηριοτήτων, όπως μεταφορές, καταλύματα, εστίαση και ψυχαγωγία, οι οποίες δημιουργούν οικονομικά οφέλη για τους προορισμούς που επισκέπτονται οι τουρίστες.

**Αιτίες άνθισης τουρισμού**

1. περιέργεια/αναζήτηση εμπειριών, θεωρίη [Πβ. Ηρόδοτος, 1, 30: Θεωρίης εἵνεκεν ἐκδημήσας ὁ Σόλων…]
2. οικονομική ευημερία
3. άνοδος βιοτικού επιπέδου
4. ειρήνη/κοινωνική γαλήνη, ασφάλεια
5. αύξηση του ελεύθερου χρόνου
6. κουραστική ζωή, ανάγκη ψυχαγωγίας, αλλαγής περιβάλλοντος
7. βελτίωση στον τομέα της οργάνωσης (π.χ.: κρατήσεις θέσεων, οργανωμένα ταξίδια…)
8. βελτίωση μέσων επί-/συν-/κοινωνίας
9. τουριστική αξιοποίηση / προβολή τόπων με ιστορία, αξιοθέατα…
10. διαφήμιση
11. ανάπτυξη οικονομικών, εμπορικών… συναλλαγών ανάμεσα σε πόλεις, κράτη
12. απλοποίηση στη διαδικασία π.χ. μετάβασης από μια χώρα στην άλλη (π.χ. Ε.Ε., συνθήκη Σέγκεν)
13. μόρφωση: λογοτεχνία, γεωγραφία

**Οφέλη τουρισμού**

1. ικανοποίηση μορφωτικών αναγκών
2. γνωριμία ηθών, εθίμων, πολιτισμού, ανθρώπων, χώρων, παιδείας, νοοτροπίας…
3. προώθηση συναδέλφωσης/αλληλοκατανόησης των λαών (=ανεπίσημοι πρεσβευτές)
4. ειρήνη
5. ηρεμία, αναζωογόνηση→ψυχική ισορροπία
6. αξιόλογη πηγή πλούτου
7. εμφάνιση νέων επαγγελμάτων
8. παροχή εργασίας/καταπολέμηση ανεργίας
9. οικονομικές ωφέλειες: εισροή συναλλάγματος…, ανάπτυξη εμπορίου
10. αναπτυξιακά έργα: δρόμοι, αεροδρόμια, λιμάνια…
11. ενίσχυση υπαίθρου
12. τροχοπέδη στην αστυφιλία, μετανάστευση
13. (ενδεχόμενη) προβολή/διαφήμιση της χώρας

**Αρνητικά στοιχεία τουρισμού**

1. (ενδεχόμενη) δυσφήμιση της χώρας
2. ψευδαίσθηση οικονομικής ανάπτυξης
3. τυχοδιωκτισμός, άνθιση παραοικονομίας
4. καλλιέργεια αντιπαραγωγικού πνεύματος
5. παραμέληση άλλων παραγωγικών τομέων: γεωργία, αλιεία, κτηνοτροφία…
6. αλλοίωση παράδοσης, ηθών, εθίμων…
7. υιοθέτηση συμπεριφορών που στοχεύουν στο εύκολο κέρδος
8. πολιτισμός/πνευματική ανάπτυξη…: περνούν σε δεύτερη μοίρα
9. καταστροφή του περιβάλλοντος/αισθητικής
10. εμπορευματοποίηση της παράδοσης
11. αλλοίωση πολιτισμική εικόνας
12. νόθευση φυσιογνωμίας ενός λαού
13. παραχάραξη της γλώσσας
14. μιμητισμός
15. τάσεις δουλοπρέπειας
16. εισαγόμενη εγκληματικότητα / βία

**Προϋποθέσεις σωστής τουριστικής ανάπτυξης**

1. παιδεία
2. γνώση του αντικειμένου (σχολές τουριστικών επαγγελμάτων…)
3. εκσυγχρονισμός μεθόδων ανάπτυξης
4. συνέπεια, σοβαρότητα, υπευθυνότητα στις παρεχόμενες υπηρεσίες, στις διαφημίσεις…
5. υψηλή ποιότητα προσφερομένων υπηρεσιών, κρατικός έλεγχος για τη διασφάλισή της
6. έμφαση στον ποιοτικό κι όχι ποσοτικό τουρισμό
7. προσανατολισμός στο μακροπρόθεσμο και σταθερό κέρδος
8. απομάκρυνση από τη νοοτροπία του εύκολου και γρήγορου πλουτισμού
9. αγάπη και σεβασμός στην παράδοση
10. γνώση της παράδοσης
11. αξιοπρέπεια, αυτοσεβασμός, αποστασιοποίηση από το πνεύμα δουλικότητας. Ιδιαίτερα οι Έλληνες πρέπει να συνειδητοποιήσουν πως κάθε ξένο στοιχείο δεν είναι κατ’ ανάγκη καλύτερο…

**Προβλήματα υπερτουρισμού**

Ο υπερτουρισμός είναι ένα παγκόσμιο φαινόμενο που επηρεάζει πολλές δημοφιλείς τουριστικές περιοχές. Τα προβλήματα που δημιουργούνται από τον υπερτουρισμό μπορούν να κατηγοριοποιηθούν σε περιβαλλοντικά, κοινωνικά, οικονομικά και πολιτιστικά. Παρακάτω αναλύονται οι κύριες προκλήσεις:

**Περιβαλλοντικά Προβλήματα**

1. Υποβάθμιση του φυσικού περιβάλλοντος: Η έντονη ανθρώπινη δραστηριότητα μπορεί να καταστρέψει φυσικά τοπία, να διαταράξει οικοσυστήματα και να οδηγήσει σε απώλεια βιοποικιλότητας.
2. Ρύπανση: Η αυξημένη κίνηση και δραστηριότητα δημιουργεί απορρίμματα, λύματα και εκπομπές διοξειδίου του άνθρακα που επιβαρύνουν το περιβάλλον.
3. Κατασπατάληση πόρων: Ο υπερβολικός τουρισμός αυξάνει την κατανάλωση νερού και ενέργειας, γεγονός που μπορεί να οδηγήσει σε ελλείψεις για τους μόνιμους κατοίκους.

**Κοινωνικά Προβλήματα**

1. Υπερπληθυσμός: Οι τουριστικές περιοχές γίνονται υπερβολικά πολυπληθείς, προκαλώντας συμφόρηση σε δημόσιους χώρους και υποδομές.
2. Αύξηση του κόστους ζωής: Οι τιμές των ακινήτων και των βασικών αγαθών αυξάνονται, καθιστώντας δύσκολη τη ζωή για τους ντόπιους κατοίκους.
3. Αλλοίωση της τοπικής κουλτούρας: Ο υπερτουρισμός μπορεί να οδηγήσει σε πολιτιστική εξασθένιση και στην εμπορευματοποίηση της τοπικής κουλτούρας.

**Οικονομικά Προβλήματα**

1. Ανεξέλεγκτη ανάπτυξη: Η ταχεία ανάπτυξη για την εξυπηρέτηση των τουριστών μπορεί να είναι ανεξέλεγκτη και να μην ακολουθεί βιώσιμες πρακτικές.
2. Εποχικότητα: Οι τουριστικοί προορισμοί που βασίζονται σε εποχικούς επισκέπτες αντιμετωπίζουν οικονομική αστάθεια κατά τη διάρκεια της χαμηλής περιόδου.
3. Εξάρτηση από τον τουρισμό: Η οικονομία πολλών περιοχών μπορεί να εξαρτάται υπερβολικά από τον τουρισμό, κάτι που τις καθιστά ευάλωτες σε διεθνείς κρίσεις ή αλλαγές στις προτιμήσεις των τουριστών.

**Πολιτιστικά Προβλήματα**

1. Αλλοίωση τοπικών εθίμων και παραδόσεων: Οι ντόπιοι ενδέχεται να αλλάξουν τις παραδόσεις τους για να προσαρμοστούν στις προτιμήσεις των τουριστών.
2. Φθορά αρχαιολογικών χώρων και μνημείων: Οι τουρίστες μπορεί να προκαλέσουν ζημιές σε ιστορικά και πολιτιστικά μνημεία μέσω της αυξημένης χρήσης και της έλλειψης σεβασμού.

Οι παραπάνω προκλήσεις απαιτούν προσεκτική διαχείριση και στρατηγικές βιώσιμης ανάπτυξης για να διασφαλιστεί ότι οι τουριστικές περιοχές μπορούν να συνεχίσουν να προσφέρουν θετικές εμπειρίες στους επισκέπτες, ενώ παράλληλα προστατεύουν το περιβάλλον και τις τοπικές κοινότητες.